สวัสดีค่ะ คือหนูมีประจำเดือนเมื่อวันที่7มีนาหมดวันที่13มีนาค่ะ เเล้ววันที่17มีนามีเพศสัมพันธ์กับเเฟนเเบบไม่ได้ป้องกัน คือหนูก็ไม่เเน่ใจว่าหลั่งในมั้ยหนูเลยไปซื้อยาคุมฉุกเฉินยี่ห้อเมเปิ้ลมากินเเบบ1เม็ด วันนี้วันที่19มีอาการปวดท้องน้อย เเล้วหนูอยากรู้ว่าจะท้องมั้ยคะ
สวัสดีค่ะ หากประจำเดือนมาวันที่ 7 มี.ค. แล้วได้มีเพศสัมพันธ์วันที่ 17 มี.ค. ถือว่าไม่ได้มีเพศสัมพันธ์ในระยะปลอดภัย โอกาสในการตั้งครรภ์นั้นอาจมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะส่วนอาการปวดท้องน้อยในวันที่ 19 มี.ค. ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ได้ปรากฏเร็วภายในไม่กี่วันหลังจากที่มีเพศสัมพันธ์ไปค่ะ ดังนั้น อาการดังกล่าว อาจเกิดจากสาเหตุอื่นๆ เช่น เป็นอาการปวดท้องช่วงไข่ตก มีมดลูกอักเสบ กระเพาะปัสสาวะอักเสบ ลำไส้อักเสบ ไส้ติ่งอักเสบ เป็นต้น แนะนำควรสังเกตอาการไปก่อน หากอาการปวดท้องน้อยเป็นมาก หรือมีไข้ มีอาการผิดปกติต่างๆ แนะนำควรไปพบแพทย์เพื่อตรวจหาสาเหตุค่ะส่วนการที่จะทราบว่า มีการตั้งครรภ์หรือไม่นั้น ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ